Lav et referat af nedenstående tekst:

Tekst:
En historisk, makaber og opsigtsvækkende retssag har netop nu taget sin begyndelse ved landsretten i Aalborg. Her har en nu 28-årig mand anket sin dom ved byretten, hvor han var kendt skyldig i at planlægge adskillige masseskyderier på skoler i Østjylland og Himmerland. Det blev han i februar sidste år, hvor flere detaljer om sagen blev afsløret. Blandt andet havde han rekognisceret forskellige skoler, ligesom han havde skrevet et langt manifest om, hvordan han havde forberedt massakren. Når den 28-årige alligevel vil frifindes for de voldsomme handlinger, der rystede Danmark, er det, fordi han mener det blot var "en fantasi". - Det er det, der er det helt store spørgsmål i dag i Landsretten: Hvorvidt det kun var en fantasi, eller som Anklagemyndigheden påstår med reelle hensigt til at ville gøre det, fortæller Jesper Christiansen, TV2 Nords reporter ved Landsretten, der har dækket sagen intensivt. Søgte efter riffel Tilbage i 2018 satte den tiltalte dato på, hvornår handlingen skulle udføres. - Et af de stærkeste argumenter fra Anklagemyndigheden dengang var, at han helt op til sin anholdelse i 2020 havde fortsat tankerne om masseskyderi. Det havde han omtalt i adskillige videoer, siger Jesper Christiansen. Han fortæller også, at den 28-årige på nettet havde søgt efter en kraftigt kalibreret riffel. Der er afsat i alt syv dage til sagen.

Referat:
Den nu 28-årige kalder det selv for en 'fantasi'.